### Znaki

Sklad arhitekta Jožeta Plečnika nima vizualne identitete.

Nekonsistentno uporablja dva krovna označevalca: portretno podobo Jožeta Plečnika v eliptičnem izrezu in izpis, ki izhaja iz žiga. Elementa nikoli ne nastopata hkrati.

Kronologija

Plečnikove nagrade od leta 2008 uporabljajo portretno podobo Jožeta Plečnika v eliptičnem izrezu, ki je bila izvorno zasnovana kot del vizualne podobe diplome, avtorja Janeza Koželja. Kasneje se je podoba, iztrgana iz konteksta diplome, začela uporabljati tudi na naslovnicah katalogov (oblikovalec Žak Prinčič), kot krovna podoba spletne strani (plecnikovenagrade.si), in v vseh drugih tiskanih in digitalnih medijih povezanih z nagradami, dogodkom podelitve ali Skladom Jožeta Plečnika.

Leta 2023 in 2024 je dogodek 'Plečnikove nagrade', ki obsega podelitev nagrad, dve razstavi, okroglo mizo in stanovsko druženje, imel namenski podobi, ki pa nista bili povezani s podobo Sklada (žig), niti preteklih Plečnikovih nagrad (Plečnikov portret v elipsi) niti ne med seboj.

Logo dogodka PN 2023 je delo Zorana Pungerčarja, logo dogodka PN 2024 pa je zasnoval Nejc Prah.