### Diploma

Diploma je tiskovina na formatu 39,5 x 58 cm (blizu A2 42 x 59,4 cm), ki jo prejme prejemnik Plečnikove nagrade poleg fizičnega priznanja, Plečnikovega svečnika ali medalje.

Skladno s Pravilnikom o podeljevanju Plečnikovih nagrad Sklad podeli:

1. Plečnikovo nagrado (diploma + Plečnikov svečnik + denarna nagrada) za izvedeno delo, ki najbolj ustreza poslanstvu Plečnikovih nagrad
2. Plečnikove medalje (diploma + medalja) za dela v naslednjih kategorijah:

- Plečnikova medalja za arhitekturno realizacijo večjega merila,  
- Plečnikova medalja za arhitekturno realizacijo manjšega merila,  
- Plečnikova medalja za javni prostor,  
- Plečnikova medalja za strokovno publicistiko,  
- Plečnikova medalja za bogatitev prostorske kulture.

1. štipendijo kot obliko študentskega priznanja. (diploma + štipendija v enkratnem znesku)

Diplomo je grafično oblikoval Janez Koželj in se nespremenjena, neprekinjeno podeljuje vse do danes. Likovno podobo tvori portretna podoba Plečnika v eliptičnem izrezu, povečan Plečnikov prostoročni podpis in besedilni del. Tisk je izveden na prozorno folijo. Plaketa je bila prvotno predana prejemniku v tulcu, danes je vložena in izročena v knjigoveško izdelani mapi (temnomodro umetno usnje).  
Podoba Plečnika na plaketi ni enaka reliefni podobi na medalji.