### Spletna stran

Dejavnosti Sklada arhitekta Jožeta Plečnika se komunicirajo preko treh spletnih strani.  
Nova spletna stran Sklada arhitekta Jožeta Plečnika bo nadomestila spletno stran Plečnikove nagrade.

Plečnikove nagrade

Naslov: <https://www.plecnikovenagrade.si/nagrade-2024>

Na spletnem naslovu so zbrane vse vsebine v zvezi z vsakoletno jedrno dejavnostjo Sklada: izborom in podelitvijo najvišjih strokovnih priznanj Nagrad (prej Odličij) Jožeta Plečnika.

Spletno mesto od leta 2023 objavi razpis za nagrado JP in omogoča spletno prijavo kandidatur. Spletna prijava se po izboru nagrajencev s spletne strani umakne. V času žiriranja in postprodukcije dogodka podelitve zavihek služi kot operativno orodje za dostopanje do materialov.

Na spletni strani so objavljeni vse vsebine povezane z dogodki Plečnikovih nagrad, kakor tudi Pravilnik o podeljevanju nagrad, Statut Sklada in arhiv (nagrade preteklih let, žirije, katalogi v kronološkem zaporedju).

Zadnji dve leti se je podelitveni dogodek razširil na dvodnevni program dejavnosti:  
- podelitev PN na vrtu Plečnikove   
- razstava artefaktov nagrajencev v Plečnikovi hiši  
- tematska okrogla miza v atriju Mestnega muzeja  
- razstava nagrajenih del s katalogom v Galeriji DESSA

Pomembna novost je predvajanje filma o nagrajenih projektih na podelitveni slovesnosti. Vse podporne vsebine nagrad (argumentacije žirije, predstavitev projektov) in dogodkov (govori, fotografije, film) so na spletni strani celovito dokumentirane.

DAL

Zavihek spletne strani DAL: <https://www.drustvo-dal.si/plecnikove_nagrade>.

DAL je član Sklada in za Sklad opravlja tudi administrativne storitve obveščanja preko spletne strani (in E\_poštnega naslova tajništva [drustvo.arhitektov.lj@siol.net](mailto:drustvo.arhitektov.lj@siol.net).)

Spletna stran komunicira osnovne informacije o Plečnikovih nagradah in arhiv nagrajencev, ne komunicira pa specifično vseh vsebin vezanih na dogodke vsakoletne podelitve PN.

Galerija DESSA

Zavihek spletne strani DESSA/ Program 2024: <https://www.dessa.si/program/plecnikove-nagrade-2024>

Galerija DESSA je članica Sklada in vsakoletna organizatorka razstave nagrad Jožeta Plečnika, ki jo spremlja katalog. Na svoji spletni strani v vsakoletnem Programu galerije in v novicah objavi nagrajence in vabilo na razstavo v svoje galerijske prostore. Spletna stran ne komunicira dogodka podelitve Plečnikovih nagrad in spremljajočih dogodkov (ne povezuje se s spletno stranjo plecnikovenagrade.si, ne komunicira filma, okrogle mize, podelitve nagrad in razstave v Plečnikovi hiši)

Vabila se pošiljajo po pošti in digitalno, en teden pred dogodkom. Digitalna vabila pošilja Sklad z naslova [info@plecnikovenagrade.si](mailto:info@plecnikovenagrade.si), fizična pa po adremi DAL po pošti.