### Vabilo

Pošiljatelj

Vabila na podelitvene in z njimi povezane dogodke vsakoletnih Plečnikovih nagrad organizira in za Sklad arhitekta Jožeta Plečnika, pošilja Društvo arhitektov Ljubljana.

Sklad si z DAL-om deli naslov sedeža na Karlovški 3, kakor tudi transakcijski račun ter administrativne storitve.

Vabila se pošiljajo po pošti in digitalno, en teden pred dogodkom. Digitalna vabila pošilja Sklad z naslova [info@plecnikovenagrade.si](mailto:info@plecnikovenagrade.si), fizična pa po adremi DAL po pošti.

Kronologija

Vabila na podelitev Plečnikovih odličij 2008 – 2022, sprejem pri županu in na razstavo v Galeriji Dessa je oblikoval Žak Prinčič, z izjemo vabila 2022, ki ga je oblikovala Ajda Schmid.

Leta 2023 je vabilo s programom dvodnevnih dogodkov oblikoval Zoran Pungerčar, leta 2024 pa Nejc Prah. Obe vabili sta bili del celostne grafične identitete posameznega leta. Neodvisno od vabila Sklada je galerija DESSA leta 2024 pošiljala še ločena E vabila na razstavo v galeriji, z lastno grafično identiteto oblikovalca Ivana Ilića, povezano s katalogom nagrajencev in razstavo.